Foto: Sputnik O‘zbekiston Respublikasi prezidenti Shavkat Mirziyoyev Saudiya Arabistoni qiroli Salmon bin Abdulaziz as-Saudning taklifiga binoan 2017 yil 21 may kuni Ar-Riyoz shahrida bo‘ladigan arab-musulmon mamlakatlari va AQSh sammitida ishtirok etadi. Bu haqda O‘zbekiston TIV matbuot xizmati xabar tarqatdi. Davlat rahbarining Saudiya Arabistoniga tashrifi doirasida qator ikki tomonlama uchrashuvlar o‘tkazilishi rejalashtirilgan. Prezident Ar-Riyozda Tramp bilan uchrashishi mumkin. AQSh prezidenti ertaga 9 kunlik turnega chiqmoqda va u 21 may kuni Saudiya Arabistonida bo‘ladi.